**ΑΔΑ: 6ΙΧΥΟΡΡ3-5ΦΦ**

 **Αρ.Πρωτ.: 4613/ 26.8.21**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για άμεση προμήθεια 4 ασκών ανάνηψης ενηλίκων (AMBU) πολλαπλών χρήσεων για την κάλυψη αναγκών του Γ.Ν. Θήρας»**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

 **β. Την με Αρ. Πρωτ.4605/25.08.2021 εισήγηση του Αναισθησιολογικού τμήματος του Γ.Ν. Θήρας .**

Προϋπολογισθείσα δαπάνη: **Χίλια διακόσια ευρώ**  **( 1.200 € ) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | 26 Αυγούστου 2021 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ****ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ****ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: supplies@santorini-hospital.gr και στο fax: 2286035459 | 6 Σεπτεμβρίου 2021 | Δευτέρα | 13:00 μ.μ. |

**ΠΕΡΙΓΡΑΦΗ ΕΡΓΟΥ**

Αντικείμενο της πρόσκλησης είναι η συλλογή προσφορών για την προμήθεια τεσσάρων (4) ασκών ανάνηψης ενηλίκων (AMBU) πολλαπλών χρήσεων για την κάλυψη των αναγκών του Γ.Ν. Θήρας. Τα αιτούμενα είδη θα πρέπει να πληρούν τις παρακάτω τεχνικές προδιαγραφές.

**ΤΕΧΝΙΚΕΣ ΠΡΟΔΙΑΓΡΑΦΕΣ:**

1. Ο ασκός ανάνηψης να είναι στοιβαρής κατασκευής με διπλά μαλακά τοιχώματα από σιλικόνη, 100% latex-free, κατάλληλος για τεχνητή ανάνηψη ενηλίκων. Να συνοδεύεται από μάσκα με αεροθάλαμο και διαφανή θόλο για τον οπτικό έλεγχο του ασθενή No 4 και Νο 5.

2. Η μέγιστη παροχή αέρα να είναι 1300 ml. Ο μέγιστος όγκος της δεξαμενής οξυγόνου να είναι 1500 ml με απευθείας προσαρμογή στον κυρίως ασκό, δίχως επιπρόσθετα συνδετικά. Να διαθέτει βαλβίδα εισροής αέρα και οπή οξυγόνου με αντίστοιχη είσοδο.

3. Να διαθέτει αυτόματο σύστημα περιορισμού πίεσης. Η ελαστικότητα του εξωτερικού τοιχώματος να περιορίζει την πίεση του αέρα στα 70cm H2O, χωρίς απώλειες του παρεχόμενου όγκου αέρα όταν πιέζουμε τον ασκό κανονικά με το ένα χέρι. Να έχει τη δυνατότητα απευθείας προσαρμογής βαλβίδας PEEP.

4. Ο ασκός ανάνηψης στο σύνολό του να κλιβανίζεται στους 134 οC (συμπεριλαμβανομένου της δεξαμενής Ο2 και της μάσκας).

5. Να φέρει λωρίδα συγκράτησης ώστε να εξασφαλίζει το ασφαλές πιάσιμο του ασκού και να επιτυγχάνεται ομοιόμορφη συμπίεση με το ένα χέρι.

6. Να υπάρχει δυνατότητα αντικατάστασης κάθε τμήματος της συσκευής σε περίπτωση βλάβης για την αποφυγή απόσυρσης ολόκληρης της συσκευής. Να κατατεθεί πλήρως αναλυτική λίστα ανταλλακτικών.

7. Να φέρει σήμανση CE

8. Να κατατεθεί εγγύηση καλής λειτουργίας για όλα τα μέρη της συσκευής για 3 έτη.

9. Να υπάρχει η δυνατότητα επίδειξης του προσφερόμενου είδους, εάν ζητηθεί από την επιτροπή αξιολόγησης.

10. Να συνοδεύεται κατά το δυνατόν από βαλιτσάκι μεταφοράς ανθεκτικό και ευρύχωρο.

11. Να κατατεθεί πλήρης κατάλογος των διαθέσιμων μεγεθών μάσκας και των peep-valve πολλαπλών χρήσεων.

12. Να κατατεθεί αναλυτικό φύλλο συμμόρφωσης.

**ΓΕΝΙΚΟΙ ΟΡΟΙ :**

* **Ισχύς Προσφορών:** 60 ημέρες κατ’ ελάχιστο.
* **Αποστολή προσφορών:** Ανοιχτές προσφορές στο e-mail: supplies@santorini-hospital.gr ή στο fax: 2286035459 έως τις 6.9.21 ημέρα Δευτέρα και ώρα 13:00.
* **Τρόπος Πληρωμής:** Με δέσμευση του ποσού από τον ΚΑΕ 24.01.01.80 (Υγειονομικό Υλικό) του εγκεκριμένου για το 2021 προϋπολογισμού του Γ.Ν. Θήρας και **εντός 60 ημερών** από την έκδοση τιμολογίου και την οριστική παραλαβή των ειδών.
* Τα έξοδα αποστολής βαρύνουν τον ανάδοχο.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Ο ΕΝΤΕΤΑΛΜΕΝΟΣ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΜΑΛΑΜΑΤΕΝΙΟΣ ΒΑΣΙΛΕΙΟΣ**